EkBass/fiwiki-20250220-pages-articles huggingface dataset:
Draperia

Draperia () tarkoittaa taiteessa vaatteiden ja kankaiden kuvausta. Kankaita tai puvun laskoksia kuvataan harkitusti aseteltuna ja niitä käytetään usein tietoisesti tehokeinona. Draperia tarkoittaa myös sisustustekstiilien, kuten verhojen järjestelyä laskoksille. Antiikin veistoksissa ja maalauksissa ihmisfiguurien yllä olevat kangasdraperiat kuvattiin taidokkaasti aseteltuina. Varsinkin hellenistisen ajan veistoksissa monimutkaisesti laskostetut kankaat toimivat tärkeinä sommitteluelementteinä. Myös aikakauden pukeutuminen loi lähtökohtia runsaiden draperioiden kuvaamiselle. Kangasmassoja kuvattiin myöhemminkin samaan tapaan, vaikka vaatetuksessa olisi jo suosittu tyköistuvampia malleja. Aiheen puolesta irrallisia suuria kankaita on käytetty etenkin muotokuvien tehokeinona. Muun muassa gotiikan taiteelle liehuvat ja sirolinjaiset draperiat sekä laskosten korostunut kuvaaminen olivat luonteenomaisia. == Lähteet == == Aiheesta muualla == Luokka:Verhot Luokka:Taidehistorian käsitteet Luokka:Taiteen aiheet
Frank Henri Klickmann

Frank Henri Klickmann ("F. Henri Klickmann", 4. helmikuuta 1885 Chicago, Illinois, Yhdysvallat – 25. kesäkuuta 1966 New York) oli yhdysvaltalainen erityisesti ragtime-musiikkiin ja myöhemmin jazz-musiikkiin keskittynyt säveltäjä ja sovittaja. ==Tausta== Frank Henri Klickmann syntyi saksalaislähtöisen Rudolph Klickmannin ja Illinois'sta syntyisin olleen Carolina Klickmannin toiseksi lapseksi yhteensä viisilapsiseen perheeseen. Perhe oli hyvin musikaalinen. Hänen vanhempi sisarensa Emily oli musiikinopettaja ja myös Frank soitti ja opiskeli musiikkia koko nuoruusaikansa. Hänen opettajinaan oli useita lahjakkaita muusikoita, kuten hänen setänsä Ernest Louffer, Louise Harmon, Armin Hirsch, Alfred Piatti, sekä rouva Walter Stein. == Ura == Klickmannin ensimmäinen sävellys, Oh Babe, julkaistiin vuonna 1906. Klickmannin lauluntekijän taidot kehittyivät 1910-luvun edetessä ja hänestä tuli jo uransa alkuvaiheessa kysytty pianomusiikin ja orkesterimusiikin sovittaja. Hän työskenteli Chicagossa Will Rossiterille ja Frank Rootille sekä myöhemmin McKinley Music Companylle. Hän toimi myös muusikkona Paul Biesen orkesterissa osallistuen sen kiertueille ja säveltäen orkesterille materiaalia. Vuodesta 1917 lähtien Klickmann omistautui täysin sovitustyölle tehden pidempiaikaisen sopimuksen McKinleyn kanssa. Vuonna 1918 Klickmannin suuria hittejä olivat Sweet Hawaiian Moonlight sekä instrumentaalina että lauluversiona sekä ajankohtainen Let the Chimes of Normandy Be Our Wedding Bells. Klickmannin tuotoksia julkaistiin myös New Yorkissa, muun muassa maineikkaan Waterson, Berlin & Snyder -kustantamon listoilla. Klickmann muokkasi Zez Confreyn musiikkia luettavampaan muotoon lisäten säestysinstrumentteja Jack Millsin kustantamolle 1920-luvun alkupuolella. Hänen vakituisin sanoittajansa oli Harold G. Frost, joka tunnettiin paremmin nimellä Jack Frost. Hän sovitti musiikkia paljon myös Six Brown Brothersille sekä Eddie Cantorille. Vuosien 1922-1923 aikana Klickmann muutti vaimonsa Jeannetten kanssa New Yorkiin ja siirtyi päätoimisesti Jack Millsin palkkalistoille. Mills alkoi julkaista musiikkia myös muille instrumenteille kuin pianolle, ja ukulelen suosion ollessa huipussaan Klickmann toimitti painoksen ukulele-hittejä Wendel Hallin Victorille levyttämästä ohjelmistosta. Vuonna 1926 Klickmann kirjoitti erään ensimmäisistä jazz-musiikin opaskirjoista Millsin kustantamana. Hän myös sovitti lukuisia aikansa jazz-orkesterien hittejä. 1930-luvulta lähtien Klickmann alkoi toimia free-lancerina useille musiikinjulkaisijoille. Klickmann teki yhteistyötä muun muassa nuoren rumpali Buddy Richin ja pasunisti Tommy Dorseyn kanssa 1942. 1940- ja 1950-luvuilla Klickmann työskenteli paljon yhteistyössä pasunisti Fred Normanin kanssa sekä hänen konserttiesiintymistensä että levytyssessioiden tiimoilla. Hän oli myös American Accordionists' Associationin hallituksen jäsen. Hän jäi eläkkeelle 1950-luvun puolivälissä ja kuoli Knickerbocker-sairaalassa New Yorkissa 81-vuotiaana. ==Lähteet== Luokka:Yhdysvaltalaiset säveltäjät Luokka:Yhdysvaltalaiset sovittajat Luokka:Ragtime Luokka:Vuonna 1885 syntyneet Luokka:Vuonna 1966 kuolleet
Deliverance (Deliverancen albumi)

Deliverance on thrash metal -yhtye Deliverancen esikoisalbumi, joka julkaistiin 1989 Intense Recordsilla. Retroactive Records uudelleenjulkaisi albumin virallisesti vuonna 2008. Metal Hammer sijoitti albumin 44. sijalle lehden 50 kaikkien aikojen parasta thrash metal albumia -listallaan. Blabbermouth.net comment on Deliverance's debut Vuonna 2010 HM-lehti sijoitti Deliverancen 31. sijalle 100 kaikkien aikojen parasta kristillistä rockalbumia listallaan, perusteenaan, että " kappaleet 'If You Willista' 'The Calliin' ovat niin hyvää kuin metalli voi olla (-Doug Van Pelt)” ja " tämä levy teki muutoksen ja vaikutti ikuisesti minuun ja kristillisen metallimusiikin piireihin sellaisina kuin me ne tunsimme! (-Bill Balford)". Heaven's Metal -fanzinessa albumi sijoitettiin 3. sijalle 100 kaikkien aikojen parasta kristillistä metallialbumia -listalla, koska albumi "oli kuin speed metal kohtaa grooven, kuten edelläkävijä Metallica sen teki suosituksi. Kahdella kappaleella on mahdollisesti eräät kaikkien aikojen viidestä parhaasta metalli-groovesta, nimittäin 'If You Will' ja 'The Call'. Laulaja Jimmy Brownilla on melkoinen ääni, ja yhtye oli tiukka kuin punkki ja nopeampi kuin salama." == Kappaleluettelo == # "Victory" 3:44 # "No Time" 4:28 # "Deliverance" 3:03 # "If You Will" 4:23 # "The Call" 4:10 # "No Love" 3:30 # "Blood of the Covenant" 4:50 # "Jehovah Jireh" 3:35 # "Temporary Insanity" 5:25 # "Awake" 6:03 == Kokoonpano == *Jimmy P. Brown II - laulu, kitara *Glenn Rogers - kitara *Brian Khairullah - basso *Chris Hyde - rummut ==Lähteet== == Aiheesta muualla == * * Luokka: Vuoden 1989 albumit Luokka:Yhdysvaltalaiset albumit Luokka:Metallialbumit
Goodbye Yellow Brick Road

Goodbye Yellow Brick Road on Elton Johnin seitsemäs studioalbumi, joka julkaistiin vuonna 1973. Sitä on myyty maailmanlaajuisesti vähintään 31 miljoonaa kappaletta, ja se on hänen myydyin albuminsa. Albumin kappaleista singleinä julkaistiin "Candle in the Wind", "Bennie and the Jets", "Goodbye Yellow Brick Road" ja "Saturday Night’s Alright for Fighting". Vuonna 2000 Q sijoitti sen sijalle 84 sadan kaikkien aikojen parhaan brittiläisen albumin listallaan. Vuonna 2003 se sijoittui sijalle 91 Rolling Stonen viidensadan kaikkien aikojen parhaan albumin listalla. Albumin nimi viittaa Ihmemaa Ozin keltaiseen tiilitiehen. == Kappalelista == Kaikki kappaleet kirjoittanut Elton John ja Bernie Taupin. Huomautus: LP-versiossa albumi julkaistiin kaksoislevynä. DJM Records ja MCA Records alkuperäisissä CD-versioissa albumi julkaistiin myös kaksoislevynä. Ensimmäisellä levyllä on 8 kappaletta ja toisella levyllä on 9 kappaletta. Kaikilla muilla CD-versioilla koko albumi on yhdessä levyssä. == Kokoonpano == *Elton John – laulu, piano, sähköpiano, urut, mellotron *Davey Johnstone – kitarat, banjo, mandoliini *Dee Murray – bassokitara *Nigel Olsson – rummut *Ray Cooper – congarummut, tamburiini == Listasijoitukset == === Viikoittain sijoitukset === Lista (1973) Korkein sijoitus Australia (Kent Music Report) 1 Kanada (RPM Albums Chart) 1 Länsi- Saksa (Media Control Charts) 41 Tanska (Tracklisten) 4 Suomi (Suomen virallinen lista) 26 Italia (Hit Parade Italia) 5 Japani (Oricon) 22 Norja (VG-lista) 5 Espanja (PROMUSICAE) 8 Ruotsi (Sverigetopplistan) 7 Iso-Britannia (UK Albums Chart) 1 Yhdysvallat (Billboard 200) 1 === Loppuvuoden sijoitukset === Lista (1973) Korkein sijoitus Italia (Hit Parade Italia) 36 Lista (1974) Korkein sijoitus Australia (Kent Music Report) 2 Kanada (RPM Albums Chart) 37 Iso-Britannia (UK Albums Chart) 7 Yhdysvallat (Billboard 200) 1 == Levymyynti == Maa Myyntipalkinnot Myynti Australia (ARIA) 5× platinaa 370,000 Iso- Britannia (BPI) Platinaa 15,000 Yhdysvallat (RIAA) 8× platinaa 8,000,000 ==Lähteet== == Aiheesta muualla == *Elton Johnin virallinen sivusto *Elton Johnin diskografia Luokka:Elton Johnin albumit Luokka:Vuoden 1973 albumit
NRT

NRT voi tarkoittaa seuraavia asioita: *Naritan kansainvälinen lentoasema (lyhenne NRT) *Nettorekisteritonni (lyhenne nrt) *Arkkitehdit NRT, suomalainen arkkitehtitoimisto
Tokion lentoasema

Tokion lentoasema voi tarkoittaa seuraavia lentoasemia: * Naritan kansainvälinen lentoasema * Tokion kansainvälinen lentoasema (Hanedan lentoasema)
Ylimääräinen virkamies

Ylimääräinen virkamies oli Suomessa vakinaisen virkamiehen tehtäviä hoitava tai tätä avustava henkilö, jolla ei ollut varsinaista virkaa. Tällaisia henkilöitä oli aiemmin virastoissa runsaasti ja heistä käytettiin vakinaisen viran mukaista nimitystä, kuten ylimääräinen kanslisti tai ylimääräinen notaari. Ylimääräisen virkamiehen palkkaus ja oikeudet sovittiin työtä edeltävässä sopimuksessa. Ylimääräisenä virkamiehenä toimiminen katsottiin ikälisään oikeuttavaksi ajaksi.Iso tietosanakirja, Otava 1931–1939. Valtion palveluksessa olleiden ylimääräisten virkamiesten oikeusasema järjestettiin ensin vuoden 1943 (asetus 37/1943) ja sitten vuoden 1949 ylimääräisasetuksella (755/1949), joka oli voimassa vuoteen 1987.Ylimääräisasetus kumottiin lailla 756/1986. Asetuksessa heistä käytettiin nimitystä ylimääräinen toimenhaltija. Tällaiset ylimääräiset toimet perustettiin valtion virastoihin ja laitoksiin talousarviossa vuosittain myönnetyillä määrärahoilla. Toimeen voitiin valita tekijä, vaikkei tointa julistettu haettavaksi. Toimi lakkasi, jos talousarviossa ei ollut sitä varten varoja. Ylimääräisen toimenhaltijan irtisanomisaika oli 14 päivää. Hänen palkkauksensa, eläkkeensä ja vuosilomansa oli samanlainen kuin vakinaisilla virkamiehillä, mutta oikeutta lakkautuspalkkaan hänellä ei ollut.Otavan iso tietosanakirja, Otava 1960–1965. Vuonna 1979 valtion palveluksessa oli noin 122 000 henkilöä virkasuhteessa ja 75 000 työsuhteessa. Ylimääräisiä virkamiehiä oli 45 000 ja tilapäisiä virkamiehiä 4 000.Spectrum, WSOY 1976–1983, ISBN 951-0-07239-7, hakusana virkamies, osa 13, sivu 333. ==Lähteet== Luokka:Hallinnon ammatit Luokka:Suomen hallintohistoria
Juvan lukio

Juvan lukio on Etelä-Savossa Juvan kunnassa toimiva lukio. Lukion painopistealueita ovat viestintä ja tutkimus. Lukio sijaitsee Juvan koulukeskuksessa yhdessä peruskoulun yläkoulun kanssa. Opiskelijoita lukiossa on 86. ==Historiaa== Juvan yhteiskoulu perustettiin 1946 ja ensimmäiset ylioppilaat sieltä valmistuivat 1962. Juvan kunnan siirryttyä peruskoulujärjestelmään yhteiskoulu muuttui yläasteeksi ja lukioksi vuonna 1974. Juvan lukio sijaitsee edelleenkin samassa rakkennuksessa yläasteen kanssa. Vuodesta 1992 lähtien koulussa on toiminut lukioteatteri. Vuoden 2021 alkuun mennessä Juvalle rakennetaan uusi koulukampusalue 100-paikkaiselle päiväkodille, yhtenäiskouluksi muuttuvalle peruskoululle, lukiolle ja liikuntakeskukselle. Nykyisen koulukeskuksen tontille nouseva rakennushanke tunnetaan nimellä Martti Talvela -kampus. ==Lähteet== Luokka:Suomen lukiot Luokka:Juvan oppilaitokset
Ylipappi

Ylipappi on useissa uskonnoissa tavattava korkeimman pappisviran haltija.Otavan iso tietosanakirja, Otava 1960–1965, hakusana ylimmäinen pappi.Factum, Weilin+Göös 2003–2005, ISBN 951-35-6646-3, hakusana ylipappi. Papillisen arvoasteikon huippua kuvaa esimerkiksi paavin latinankielinen nimitys pontifex maximus. Vanhan testamentin aiempi raamatunsuomennos nimitti ylipappia ylimmäiseksi papiksi. Ylipapin arvon mainitaan olleen käytössä Israelissa jo Mooseksen ajoista lähtien. Koska juutalaisilta puuttui kansallinen johtaja, tuli ylipapista maan uskonnollinen ja välillä myös poliittinen johtaja. Tällaisena henkilönä hänestä kerrotaan pakkosiirtolaisuuden ajoista Jerusalemin temppelin hävitykseen (70 jaa.) asti (Sak. 3:1–7). Temppelijumalanpalveluksessa ylipappi oli ylin johtaja, joka toimi Jumalan ja kansan välimiehenä (2. Moos. 28:38). Ylipappi ei osallistunut pappien jokapäiväisiin kirkollisiin toimituksiin, vaan hänen tehtävänsä oli osallistua ainoastaan suuriin juhliin.Uusi tietosanakirja, Tietosanakirja oy 1960–1966, hakusana ylimmäinen pappi. Ainoastaan ylipapilla oli oikeus kerran vuodessa suurena sovituspäivänä astua pyhäkön kaikkein pyhimpään osaan uhraamaan kansan puolesta. Toinen ylipapin erikoistehtävä oli Jumalan tahdon tiedustelu urimin ja tummimin avulla. Hänet asetettiin virkaansa juhlamenoin, jotka kestivät kokonaisen viikon. Niihin sisältyi peseytyminen, voitelu, pukeminen ja uhrit. Ylipapin virkapukua kutsuttiin pyhiksi vaatteiksi ja pukuun kuuluvassa rintakilvessä oli Israelin 12 sukukunnan nimet. Alkuaan ylipapin arvo oli perinnöllinen ja siitä luovuttiin vasta kuollessa. Ensimmäinen ylipapillinen suku polveutui Aaronin pojasta Eleasarista (4. Moos. 20:25). ==Lähteet== Luokka:Papit
Timo Kekkonen

Timo Kaleva Kekkonen (s. 3. toukokuuta 1957 Helsinki) on suomalainen diplomi- insinööri ja Sähköturvallisuuden edistämiskeskus STEK ry:n toimitusjohtaja maaliskuusta 2014 maaliskuuhun 2024. Vuosina 2006–2013 hän työskenteli johtajana Elinkeinoelämän keskusliitossa.STEKin toimitusjohtaja vaihtumassa, stek.fi 29.9.2024, viitattu 18.12.2024 Kekkonen valmistui vuonna 1984 Teknillisestä korkeakoulusta materiaalitekniikan diplomi-insinööriksi. Hän aloitti uransa tutkijana VTT:ssa, mistä hän siirtyi projektipäälliköksi Metalliteollisuuden Keskusliittoon ja sieltä Rauma-Repolaan kehittämään uusia liiketoimintoja materiaalitekniikan alueella. Vuonna 1991 Kekkonen siirtyi Teknologian kehittämiskeskukseen, Tekesiin, ja vuosina 1994–1996 hän työskenteli Brysselissä Suomen EU-edustustossa vastuualueenaan eurooppalainen tutkimuspolitiikka. Vuodesta 1996 Kekkonen työskenteli kauppa- ja teollisuusministeriössä. Aluksi hän oli vastuussa kansainvälisen teknologiapolitiikan alueesta ja työskenteli vuoden 1999 alusta ministeriön teknologiaosaston osastopäällikkönä. Kekkosen vanhemmat olivat diplomaatti, suurlähettiläs Taneli Kekkonen ja Brita Kekkonen. Timo Kekkosen isoisät olivat presidentti Urho Kaleva Kekkonen ja valtioneuvos K.-A. Fagerholm. Kekkonen on naimisissa, ja hänellä on lapsia. == Lähteet == ==Kirjallisuutta== * ==Aiheesta muualla== * Kymmenen innostavaa ja sähköistä vuotta STEKissä Stek.fi 4.3.2024 Kolumni Luokka:Suomalaiset elinkeinoelämän vaikuttajat Luokka:Suomalaiset insinöörit Luokka:Urho Kekkoseen liittyvät henkilöt Luokka:Vuonna 1957 syntyneet Luokka:Elävät henkilöt
Maatalousnormaalikoulu

Maatalousnormaalikoulu oli Järvenpäässä, nykyisen Lepolan kaupunginosan alueella 1928–1993 toiminut oppilaitos, joka antoi maatalouden ammattikoulutusta ja koulutti opettajia maatalousalan oppilaitoksiin. == Historia == Maatalousnormaalikoulu perustettiin 11. helmikuuta 1927 annetulla lailla Tuusulan kunnassa sijaitsevalle Järvenpään tilalle maatalousoppilaitosten opettajien kehittämiseksi opettajantoimeen. Maatalousnormaalikoulussa oli vuoden 1929 alussa opettajaosasto sekä harjoituskouluina maamieskoulu ja tietopuolinen karjanhoitokoulu. Lisäksi havainto-opetusta varten oli karjatila. Aiemmin harjoituskouluina toimivat maatalousnormaalikoulun maamieskoulu, pienviljelijäkoulu ja karjatalouskoulu. Myöhemmin opetus tapahtui kaksivuotisella maatilatalouden peruslinjalla. Siihen kuului vuoden yleisjakso ja vuoden erikoistumisjakso joko viljelijä- tai viljelijä-koneenkorjaajalinjalla. Opettajankoulutuksesta huolehti tällöin koulun opettajaosasto. Koulutilan pinta-ala oli noin 195 hehtaaria, josta peltoa oli noin 80 hehtaaria. Ruotsinkielisiä maatalousalan opettajia koulutettiin tarvittaessa järjestetyillä kursseilla Västankvarnin maatalousoppilaitoksessa Inkoossa.Uusi tietosanakirja, Tietosanakirja oy 1960–1966, hakusana maatalousopetus.Facta 2001, WSOY 1981–1987, ISBN 951-0-10221-0, hakusana maatalousnormaalikoulu. Maatalousnormaalikoulun opettajana vuodesta 1936 toiminut ja maanviljelysneuvoksen arvonimen saanut Uuno J. Peusa oli koulun johtaja vuodesta 1950 ja rehtori vuodesta 1960 vuoteen 1966 asti, jolloin hän jäi eläkkeelle. Järvenpään maatalousnormaalikoulu, Hyvinkään maatalousoppilaitos ja Rajamäen metsäoppilaitos yhdistyivät hallinnollisesti 1993 ja yhteenliittymän nimeksi tuli Uudenmaan maaseutuopisto. Vuonna 2000 Uudenmaan maaseutuopiston Järvenpään yksikön toiminnot siirrettiin Hyvinkäälle ja sen rakennuksille etsittiin muuta käyttöä. Vuonna 2009 Uudenmaan maaseutuopistosta tuli osa Hyria koulutus oy:tä.Uudenmaan maaseutuopiston historia. ==Katso myös== * Normaalikoulu * Normaalimetsäkoulu ==Lähteet== ==Kirjallisuutta== * Antti Viitanen et al.: Maatalousnormaalikoulu 50 v., Maatalousnormaalikoulu 1978. Luokka:Suomalaiset maatalousalan oppilaitokset Luokka:Suomen maatalouden historia Luokka:Lepola (Järvenpää) Luokka:Entiset suomalaiset oppilaitokset
Protomo

Protomo on Hermia Oy:n ideoima ja koordinoima ilmainen ideoiden ja yritysten kehittämismalli ja verkosto, joka on tarkoitettu eri alojen korkeasti koulutetuille, yrittäjiksi tahtoville osaajille. Protomon tarkoitus on jalostaa uusia ja hyödyntämättä jääneitä bisnesideoita ja tehostaa uusien teknologiayritysten syntyä ja tällä tavoin auttaa pitkälle koulutettuja työttömiä ja vastavalmistuneita kiinni työelämään. Toimintaa rahoittavat muun muassa SITRA, kaupungit ja ELY-keskukset. Protomo on monialainen ja yhteisöllinen innovaatio- ja yrittäjäjärjestelmä, joka tarjoaa maksuttomat edut (mm. toimistotilat ja työkalut), yhteisön tukea ja asiantuntijoiden taustatukea. Protomoissa voidaan kehittää tuotteiden ja palvelujen prototyyppejä ja liikeideoita yhteistyössä mahdollisten asiakkaiden kanssa ja avoimessa yhteistyössä toisten hankkeiden kanssa. Protomo toimii kuin yrityshautomo ennen yrityksen perustamista, mutta yhteisöllisesti. Protomot palvelevat sekä yritysideoiden kehittäjiä että eri alojen osaajia iästä ja toimialataustasta riippumatta. Protomon käytäntöön viemistä koordinoi Hermia Oy Työ- ja elinkeinoministeriön rahoituksella. Toimintamallia kokeiltiin Jyväskylässä syksyllä 2009, nyt Protomoita on myös Salossa, Tampereella, Turussa, Espoossa Kouvolassa ja Lahdessa. Alueellisia Protomoita ylläpitävät mm. Jyväskylä Innovation, Hermia Oy ja Yrityssalo ja Aalto-yliopisto yhteistyössä alueiden start-up-yhteisöjen kanssa. Protomon kehittämisen lähtökohta ja esikuva on Tampereella toimiva opiskelijoille suunnattu avoin ja monialainen innovaatioympäristö Demola. == Lähteet == == Aiheesta muualla == * Radio Sata * Tampereen kauppakamarilehti Luokka:Liiketalous
Lira

Lira voi viitata seuraaviin asioihin: ==Paikkoja== * Lira, kylä Salvaterra de Miñon kunnassa, Espanjassa * Lira, kylä Carnotan kunnassa Espanjassa * Lira, kaupunki Ugandassa * Líra eli Lýra, saari Dodekanesian saariryhmässä Kreikassa * Liran piirikunta, Ugandan piirikunta * LIRA, Ciampinon lentoaseman ICAO- koodi ==Henkilöitä== * Gonzalo Lira (s. 1968), chileläis-yhdysvaltalainen kirjailija ja elokuvaohjaaja * Osvaldo Lira (1904–1996), chilelainen filosofi ja teologi * Pedro Reginaldo Lira (1915–2012), argentiinalainen katolinen piispa * Wendell Lira (s. 1989), brasilialainen jalkapalloilija * Lira, Lerato Molapo (s. 1979), eteläafrikkalainen laulaja ==Laivoja== * RN Lira, Italian kuninkaallisen laivaston Spica-luokan torpedovene * NRP Lira (P361), Portugalin laivaston partioalus ==Muuta== * Lira, ukrainalainen soitin
Wittig-reaktio

Wittig-reaktio on orgaaninen reaktio, jossa aldehydi tai ketoni reagoivat fosfoniumylidin kanssa ja reaktiotuotteena muodostuu alkeeni ja fosfiinin oksidi. Reaktio on nimetty kehittäjänsä Georg Wittigin mukaan, ja hän sai siitä Nobelin kemianpalkinnon vuonna 1979. Wittig-reaktio on yksi yleisimmistä alkeenien syntetisoimismenetelmistä. Sen etuna on muun muassa helppo muunneltavuus, jolloin saadaan stereokemiallisilta ominaisuuksiltaan toivottuja tuotteita. ==Mekanismi== Wittig-reaktio tapahtuu karbonyyliryhmän sisältävän aldehydin tai ketonin ja tyypillisesti trifenyylifosfiinin ylidin välillä. Ylidi on yhdiste, jossa vierekkäisillä atomeilla on erimerkkiset varaukset. Wittig-reaktiossa fosforiatomilla on positiivinen varaus. Reaktiomekanismien kuvauksissa ylidi voidaan korvata fosforaanilla, jossa fosforista lähtee kaksoissidos. Tarvittava ylidi syntetisoidaan yleensä juuri ennen varsinaista Wittig-reaktiota. Fosfiini, yleensä trifenyylifosfiini, reagoi halogeenialkaanin kanssa muodostaen fosfoniumionin. Fosfoniumionista saadaan ylidi käsittelemällä sitä emäksellä. Usein käytetään hyvin vahvasti emäksistä butyylilitiumia, mutta tietyissä tapauksissa myös metallihydroksidit ovat riittävän emäksisiä. Kemistit eivät ole yksimielisiä Wittig-reaktion tarkasta mekanismista. Perinteisesti karbonyyliyhdisteen ja ylidin nukleofiilisen substituutioreaktion on arveltu muodostavan ensin betaiinin (kuvassa yhdiste 3), hiili-hiilisidoksen kiertyminen johtaa toiseen betaiiniin (4), josta muodostuu syklinen oksafosfetaanivälituote (5). Se on hyvin pysymätön, ja siitä eliminoituvat alkeeni ja fosfiinin oksidi, esimerkissä trifenyylifosfiinioksidi. ==Reaktion stereoselektiivisyys== Wittig-reaktion stereoselektiivisyys riippuu huomattavasti ylidin tyypistä. Osa reaktioista tuottaa pääasiassa Z-isomeerejä osa E-isomeerejä. Ylidit voidaan jakaa kahteen ryhmään: stabilisoituihin ja stabilisoimattomiin. Stabiloiduissa ylideissä on negatiivisen osittaisvarauksen omaavaan hiiliatomiin on liittyneenä konjugoitunut tai elektroneja puoleensa vetävä ryhmä. Tällöin ylidin reaktiivisuus on heikompi ja E-alkeenit ovat yleisempiä tuotteita. Stabilisoimattoman ylidin reagoidessa muodostuva Z-isomeeri on kineettinen tuote, eli se muodostuu nopeammin, ja on siten vallitseva. Ylidin lisäksi myös lämpötila ja steerinen este vaikuttavat stereoselektiivisyyteen. Matala lämpötila ja steerisesti estyneet lähtöaineet suosivat Z-isomeeriä, kun taas korkeampi lämpötila ja bentsoehappo katalyyttinä johtavat useammin E-alkeeniin. ==Reaktion muunnoksia== Ylidien lisäksi Wittig-reaktion tavoin reagoivat monet muutkin orgaaniset fosforiyhdisteet, ja näiden reaktioiden voidaan katsoa olevan Wittig-reaktion muunnoksia. Esimerkiksi Horner–Wadsworth–Emmons-reaktiossa käytetään ylidin sijasta fosfonaatti-ionia. ==Lähteet== == Aiheesta muualla == Luokka:Orgaaniset reaktiot
Henry van de Velde

Henry Clemens Van de Velde (3. huhtikuuta 1863 Antwerpen – 25. lokakuuta 1957 Zürich) oli belgialainen arkkitehti, muotoilija ja taidemaalari. Hän oli Victor Hortan ja Paul Hankarin ohella Belgian art nouveau -liikkeen tärkeimpiä edustajia ja yksi taidesuuntauksen alkuunsaattajista. Van de Velde työskenteli pitkään myös Saksassa ja vaikutti merkittävällä tavalla maan arkkitehtuuriin ja muotoiluun 1900-luvun alussa. Van de Velde opiskeli 1881–1884 maalaustaidetta Antwerpenin taideakatemiassa. Vuonna 1893 hän kuitenkin päätti hylätä taidemaalarin uran ja suuntasi sen sijaan mielenkiintonsa arkkitehtuuriin ja sisustukseen. Hän suunnitteli vuonna 1895 itselleen Bloemenwerf-nimisen talon, jossa oli vaikutteita arts and crafts -suuntauksesta. Vuonna 1896 Van de Velde suunnitteli sisustuksen Samuel Bingin L'Art Nouveau -taidegalleriaan Pariisissa. Tämä suunnittelutyö antoi nimen uudelle tyylisuuntaukselle. Vuonna 1902 Van De Velde muutti Weimariin toimiakseen Saksi-Weimarin suurherttuan taiteellisena neuvonantajana. William Morrisin ja arts and crafts -liikkeen innoittamana Van De Velde perusti Weimariin taideteollisuuskoulu Kunstgewerbeschulen sekä taideakatemian. Siten hän loi perustan Walter Gropiuksen vuonna 1919 perustamalla Bauhausille. Hän toimi koulun kunstgewerbeschulen johtajana ja suunnitteli myös sen päärakennuksen. Van de Velde teki myös yhteistyötä Deutscher Werkbundin kanssa ja suunnitteli Werkbundin Kölnissä vuonna 1914 pidettyyn näyttelyyn teatterin. Vuonna 1917 Van de Velde lähti Saksasta. Hän asui Sveitsissä ja Alankomaissa ja työskenteli arkkitehtina. Van de Velde toimi Gentin yliopiston arkkitehtuurin professorina 1926–1936. Hänen huomattavimpia töitään ovat Bloemenwerf (1895), L'Art Nouveau -gallerian sisustus (1895), Villa Esche (1902–1903), Kölnin Werkbund-näyttelyn teatteri (1914), Otterlon Kröller- Müller-museo (1936–1953) ja Gentin yliopiston kirjasto (1933–1936). == Lähteet == Luokka:Belgialaiset arkkitehdit Luokka:Vuonna 1863 syntyneet Luokka:Vuonna 1957 kuolleet
Somewhere

Somewhere voi tarkoittaa: * Somewhere (elokuva), vuoden 2010 elokuvan ohjannut Sofia Coppola == Musiikki == === Albumit === * Somewhere (Eva Cassidyn albumi), 2008 * Somewhere (Keith Jarrettin albumi), 2013 * Somewhere (The Tymesin albumi), 1964 === Kappaleet === * ”Somewhere” (kappale), kappale musikaalista West Side Story * ”Somewhere” (Shanicen kappale), 1994 * ”Somewhere” (DJ Mogin & Sarah Lynnin kappale), 2010 * ”Somewhere”, Jimi Hendrixin kappale albumilta Crash Landing * ”Somewhere”, The Tymesin kappale * ”Somewhere”, Soundgardenin kappale albumilta Badmotorfinger * ”Somewhere”, Within Temptationin kappale albumilta The Silent Force
Willie D

Willie D (oikealta nimeltään Willam James Dennis, s. 1. marraskuuta 1966) on yhdysvaltalainen rap-artisti ja musiikkituottaja. Hän on rap-yhtye Geto Boysin jäsen. ==Ura== Ennen rap-artistin uraa Willie D oli lupaava nyrkkeilijä. Hän voitti Golden Glovesin Texasin osavaltion mestaruuden 1977.http://www.myspace.com/williedinfo Vuonna 1984 Willie D ryösti lapsuudenystävänsä kanssa Texaco-huoltoaseman ja molemmat tuomittiin ryöstöstä 1985. Willie D sai törkeästä ryöstöstä kuuden kuukauden tuomion, jonka hän kärsi Harrisin piirikunnan vankilassa. Tuomion jälkeen Willie D rupesi pyörimään Houstonin rap-piireissä ja tutustui James Smithiin (J. Prince), joka perusti Rap-A-Lot Recordsin. Vuonna 1989 Willie D aloitti soolouransa Rap-A- Lot Recordsin riveissä ja oli tuolloin levy-yhtiön toinen levyttävä sooloartisti.Biography for Willie D. Internet Movie Database. Vuonna 1992 ilmestyi Willie D:n toinen soolo-albumi I'm Goin' Out Lika Soldier. Albumi ei saavuttanut samanlaista suosiota kuin vuotta aiemmin ilmestynyt Geto Boysin albumi We Can't Be Stopped ja vuonna 1993 Willie D erosi Geto Boysista ja keskittyi enemmän soolo-uraansa. Vuonna 1994 ilmestyi Play Witcha Mama. Vuonna 1996 Willie D palasi takaisin Geto Boysiin ja samana vuonna kokoonpanolta ilmestyi The Resurrection -albumi. Vuosina 1995 ja 1997 Willie D pyöritti houstonilaisella radioasemalla ohjelmaa nimeltä Reality Check. Vuonna 2000 Willie julkaisi Love by Few, Hated by Many ja 2001 ilmestyi Willie D:n viides sooloalbumi Relentless. Vuonna 2003 Willie D:ltä ilmestyi kuudes sooloalbumi Unbreakable.http://www.artistdirect.com/artist/bio/willie-d/510423 Vuonna 2009 Willie D syyllistyi iPhone-huijaukseen, jossa hän oli huijannut texasilaista Texas One Wireless -yhtiötä luvaten myydä yhtiölle iPhoneja ja muuta elektroniikkaa 132 000 dollarin edestä. Willie D ei kuitenkaan toimittanut koskaan lupaamiaan tuotteitaan. Törkeästä petoksesta Willie D sai 20 vuoden vankilatuomion. Joulukuussa 2009 Willie D oli vielä vapaana takuita vastaan.http://www.xxlmag.com/online/?p=66048 ==Muuta== Suomessa Willie D on esiintynyt kolme kertaa. Vuonna 2005 Helsingissä sekä vuonna 2006 Helsingissä ja Tampereella.http://www.redrum-187.com/content/phpBB2/viewtopic.php?p=31840&sid;=e122ff831c267f269f272b565232f336 ==Diskografia== ===Sooloalbumit=== *Controversy (1989) *I'm Goin' Out Lika Soldier (1992) *Play Witcha Mama (1994) *Loved by Few, Hated by Many (2000) *Relentless (2001) *Unbreakable (2003) ===Kokoelma-albumit=== *Geto Boys Best: Uncut Dope (kokoelma, 1992) – Geto Boys *Greatest Hits (kokoelma, 2002) – Geto Boys ===Yhteisalbumit=== *Grip It! On That Other Level (1989) – Geto Boys *The Geto Boys (1990) – Geto Boys *We Can't Be Stopped (1991) – Geto Boys *The Resurrection (1996) – Geto Boys *Da Good Da Bad & Da Ugly (1998) – Geto Boys *The Foundation (2005) – Geto Boys ==Lähteet== ==Aiheesta muualla== * Luokka:Yhdysvaltalaiset hip hop -artistit Luokka:Yhdysvaltalaiset musiikkituottajat Luokka:Vuonna 1966 syntyneet Luokka:Elävät henkilöt
Black Christmas

Black Christmas on vuonna 2006 ilmestynyt splatter- ja kauhuelokuva. Sen ohjasi Glen Morgan ja tuotti James Wong. Elokuva on uudelleenfilmatisointi 1974 ilmestyneestä samannimisestä elokuvasta. Elokuvassa näyttelevät muun muassa Katie Cassidy, Mary Elizabeth Winstead, Kristen Cloke ja Robert Mann. == Juoni == Elokuvan tapahtumat alkavat Billy Lenzin lapsuudesta. Billyn äiti pahoinpitelee häntä ja Billyn äiti päätyy tappamaan miehensä. Tämän vuoksi Billyn äiti lukitsee pojan ullakolle. Vuosia myöhemmin Billyn äiti nai uuden miehen, Billyn äiti saa tyttären sukurutsauksen tuloksena. Billy karkaa ullakolta ja tappaa äitinsä ja isäpuolensa sekä repii sisarpuolensa toisen silmän irti. Billy pannaan telkien taakse. Vuonna 2006 Billy karkaa nuorisovankilasta, ja palaa kotiin jossa verilöyly alkoi. Kuusi lukiolaissiskoa ja heidän yksinäinen äitinsä viettävät joulua samaisessa talossa missä verilöyly tapahtui 15 vuotta sitten. Verinen murhaleikki alkaa Billyn saavuttua paikalle. == Näyttelijät == Luokka:Slasher-elokuvat Luokka:Vuoden 2006 yhdysvaltalaiset elokuvat Luokka:Vuoden 2006 kanadalaiset elokuvat Luokka:Yhdysvaltalaiset nuortenelokuvat Luokka:Yhdysvaltalaiset uudelleenfilmatisoinnit
Walsh

Walsh on muun muassa seuraavien henkilöiden sukunimi: * Alex Walsh (s. 2001), yhdysvaltalainen uimari * Bill Walsh (1931–2007), yhdysvaltalainen amerikkalaisen jalkapallon pelaaja * Blair Walsh (s. 1990), yhdysvaltalainen amerikkalaisen jalkapallon pelaaja * Cole Walsh (s. 1995), yhdysvaltalainen seiväshyppääjä * Dylan Walsh, Charles M. Walsh (s. 1963), yhdysvaltalainen näyttelijä * Eamonn Oliver Walsh (s. 1944), irlantilainen katolinen piispa * Fran Walsh, Frances Walsh (s. 1959), uusiseelantilainen elokuvakäsikirjoittaja ja muusikko * George Walsh (1889–1981), yhdysvaltalainen näyttelijä * Helen Richardson-Walsh (s. 1981), englantilainen maahockeypelaaja * J. T. Walsh (1943–1988), yhdysvaltalainen näyttelijä * Jim Walsh (1930–1976), yhdysvaltalainen koripalloilija ja olympiavoittaja * Joe Walsh, Joseph Fidler Walsh (s. 1947), yhdysvaltalainen Eagles-yhtyeen kitaristi ja laulaja * Kate Walsh (s. 1967), yhdysvaltalainen näyttelijä * Kate Walsh (s. 1983), englantilainen laulaja * Kate Richardson-Walsh (s. 1980), englantilainen maahockeypelaaja * Keira Walsh (s. 1997), englantilainen jalkapalloilija * Kenneth Walsh (s. 1945), yhdysvaltalainen uimari * Kimberley Walsh (s. 1981), englantilainen laulaja, lauluntekijä ja näyttelijä * Lawrence E. Walsh (1912–2014), yhdysvaltalainen lakimies * Louis Walsh (s. 1952), irlantilainen musiikkialan manageri * M. Emmet Walsh (1935–2024), yhdysvaltalainen näyttelijä * Maiara Walsh (s. 1988), yhdysvaltalainen näyttelijä * Maria Walsh (s. 1987), irlantilainen poliitikko ja europarlamentaarikko * María Elena Walsh (1930–2011), argentiinalainen kirjailija, runoilija ja laulaja * Martin Walsh (s. 1955), brittiläinen elokuvaleikkaaja * Marty Walsh (1883–1915), kanadalainen jääkiekkoilija * Marty Walsh (s. 1967), yhdysvaltalainen demokraattipoliitikko ja ministeri * Patrick Joseph Walsh (1931–2023), irlantilainen katolinen piispa * Paul Henry Walsh (1937–2014), yhdysvaltalainen katolinen piispa * Raoul Walsh (1887–1980), yhdysvaltalainen elokuvaohjaaja * Stella Walsh, Stanisława Walasiewiczówna (1911–1980), puolalais-yhdysvaltalainen pikajuoksija * Tom Walsh (s. 1983), yhdysvaltalainen jääkiekkoilija * Walter Walsh (1907–2014), yhdysvaltalainen ampuja * William F. Walsh (1912–2011), yhdysvaltalainen republikaanipoliitikko, edustajainhuoneen jäsen ja Syracusen pormestari 1961–1969. == Kuvitteellisia henkilöitä == * Bill Walsh, Ravager, DC Comicsin sarjakuvahahmo * Shane Walsh, yhdysvaltalaisessa sarjakuvassa The Walking Dead sekä samannimisessä televisiosarjassa.
Bob Goodenow

Robert W. "Bob" Goodenow (29. lokakuuta 1952 Dearborn, Michigan) on yhdysvaltalainen juristi ja jääkiekkovaikuttaja, joka johti NHL:n pelaajayhdistystä NHLPA:ta 1992–2005. Goodenow valmistui Harvardin yliopistosta 1974 ja Detroit Mercyn yliopiston lakikoulusta 1979. Harvardissa hän pelasi yliopistojoukkueessa jääkiekkoa. Hän oli Harvard Crimsonin kapteenina NCAA-sarjassa. Valmistuttuaan Goodenow yritti Washington Capitalsin NHL-joukkueeseen mutta ei mahtunut joukkueeseen. Hän teki sitten sopimuksen IHL:n Flint Generalsin kanssa. Hän pelasi Generalsissa kaksi kautta ja lopetti kiekkouransa keväällä 1976. Jääkiekkouran jälkeen Goodenow siirtyi lakialalle ja piti toimistoa Michiganissa Dearbornissa. Hänen asiakkaanaan oli myös useita jääkiekkoilijoita, kuten Kelly Miller, Joel Otto ja Brett Hull, jolle hän neuvotteli St. Louis Bluesiin vuonna 1990 nelivuotisen sopimuksen arvoltaan 7,1 miljoonaa dollaria. Hullin sopimuksen jälkeen muutkin huippupelaajat alkoivat saada arvokkaampia sopimuksia. Goodenow'sta tuli vuonna 1990 NHLPA:n varatoimitusjohtaja. Hän toimi virassa vähän yli vuoden ja nousi toimitusjohtajaksi 1. tammikuuta 1992 Alan Eaglesonin eron jälkeen. Goodenow johti NHLPA:ta oikean ammattiliiton suuntaan. Hän alkoi kouluttaa pelaajia työntekijäasioista. Hän järjesti myös pelaajien lakon juuri ennen kauden 1991–1992 pudotuspelejä. Goodenow sai nimeä pelaajien etujen ajajana. Goodenow'n aikana NHLPA:sta kasvoi ammattimainen organisaatio. Hän teki saman NHLPA:lle kuin Gary Bettman NHL:lle. Kun Goodenow tuli NHLPA:n johtoon yhdistyksellä oli vain kaksi täyspäiväistä työntekijää ja johtaja Eagleson työskenteli vain osa-aikaisesti. Vuonna 2004 NHLPA:lla oli noin 50 työntekijää. Samalla yhdistyksen liikevaihto kasvoi 25-kertaiseksi. Pelaajien palkat kasvoivat Goodenow'n aikana moninkertaisiksi. 1990-luvun alussa keskipalkka oli 271 000 dollaria, mutta vuonna 2004 keskipalkka oli 1,8 miljoonaa dollaria. Goodenow erosi NHLPA:sta kesällä 2005 kaksi vuotta ennen sopimuksensa umpeutumista. Kausi 2004–2005 oli jäänyt pelaamatta työsulun takia. Työsulku alkoi virallisesti syyskuussa 2004, kun NHL ja NHLPA eivät olleet onnistuneet neuvottelemaan uutta työehtosopimusta. NHL vaati uuteen sopimukseen palkkakattoa, joka olisi sidottu liigan liikevaihtoon. Goodenow ei suostunut siihen. Kun osapuolet solmivat lähes vuoden työsulun jälkeen kesällä 2005 uuden työehtosopimuksen, Goodenow joutui hyväksymään palkkakaton. Goodenow'n tilalle yhdistyksen johtoon tuli Ted Saskin. == Lähteet == Luokka:Yhdysvaltalaiset jääkiekkovaikuttajat Luokka:Yhdysvaltalaiset ammattiyhdistysjohtajat Luokka:Vuonna 1952 syntyneet Luokka:Elävät henkilöt
Alfa Arae

Alfa Arae (α Arae / α Ara) on Maasta noin 240 valovuoden päässä sijaitseva pääsarjan tähti, joka on Alttarin tähdistön toiseksi kirkkain tähti. Sillä on näennäinen kaksoistähti CCDM J17318-4953B, mutta ne eivät sijaitse fyysisesti toisiaan lähellä. == Lähteet == Luokka:B-spektriluokan pääsarjan tähdet Luokka:Gamma Cassiopeiae -muuttujat
Zao Jun

Zao Jun eli keittiöjumala () on kiinalainen yliluonnollinen olento, joka suojelee kotia ja perhettä. Kerran vuodessa keittiöjumala raportoi perheen tekemisistä taivaalliselle Jadekeisarille. == Lähteet == Luokka:Kiinalainen mytologia Luokka:Kodin ja lieden jumalat
Sarvinki

Sarvinki on kylä Joensuussa, entisen Enon kunnan alueella Pohjois-Karjalassa. Kylässä on 35 pihapiiriä, noin 150 asukasta ja 220 hehtaaria peltomaata. Kylän läpi kulkee seututie 512 Enosta Koveroon. Kylä tunnetaan Suomen tiettävästi enimmäisestä järvenlaskusta. Vuonna 1743 laskettiin Alimmaisen Sarvinkijärven pintaa niin, että koko järvi kuivui. Laskun aiheuttaneen hiekkaharjun kaivajiksi on nimetty Lauri Nuutinen ja koverolainen siltavouti Erik Suutari. Nuutiselle on myöhemmin pystytetty muistomerkki, joka sijaitsee nuorisoseurantalolla. Alueelta on löydetty Suomen vanhimmat ihmisasumukset 1800-luvulla kuivatetun Alimmaisen Sarvinkijärven etelärannalta. mahdollisesti kylän enimmäisten asukkaiden kalmisto löytyi 1950-luvulla tietyömaan yhteydessä Hallasta. == Lähteet == == Aiheesta muualla == * Sarvingin muinaisjärvi, Haikailija ja Atakkimanni (blogi) * Sarvinki-Pirttivaara, kylät.fi * Kuuluisia järvenlaskuja, Joensuun kaupunki * Hassisen sukuseura Luokka:Enon kylät
Vakka-Suomen kansalaisopisto

Vakka-Suomen kansalaisopisto (myös Vakka-opisto) on 1. tammikuuta 2007 lähtien toiminut kansalaisopisto. Vakka-Suomen kansalaisopiston toiminta kattaa nykyisin kaikki Vakka-Suomen pienoismaakunnan kunnat eli Laitilan, Uudenkaupungin, Pyhärannan, Taivassalon ja Kustavin sekä Vehmaan alueet. Vakka-Suomen kansalaisopisto jatkaa Uudenkaupungin kansalaisopiston (per. 1919) ja Laitilan-Pyhärannan kansalaisopiston (per. 1961) toimintaa. Vakka- opisto sai Opetusministeriön myöntämän kansalaisopistojen laatupalkinnon vuonna 2009 tunnustuksena toiminnan laadun ja arvioinnin pitkäjännitteisestä kehittämisestä sekä esimerkillisestä työstä vapaan sivistystyön edistämisessä. Vakka-Suomen kansalaisopisto järjestää vapaan sivistystyön mukaista koulutusta eri-ikäisille opiskelijoilleen. Kalenterivuonna 2009 opetustunteja oli noin 15 500, opiskelijoina noin 6 000 eri henkilöä ja 11 400 kursseille osallistunutta. Toimintaa järjestettiin 107 toimipaikassa, ja opetusta antoi lähes 250 tuntiopettajaa ja luennoitsijaa. Toteutuneita kursseja oli vuonna 2009 yhteensä 725. Oppiaineista suosituimpia ovat koko opiston mittakaavassa käden taidot, liikunta ja taideaineet, minkä lisäksi kielet, tietotekniikka ja yhteiskunnalliset aineet keräävät runsaasti opiskelijoita. Eräänä painopisteenä on koko ajan ollut paikalliskulttuuri ja sen tukeminen, minkä merkityksen myös Opetusministeriö toi esille laatupalkintokilpailun perusteluissaan. == Lähteet == == Aiheesta muualla == Vakka-Suomen kansalaisopiston verkkosivu Luokka:Kansalais- ja työväenopistot Luokka:Varsinais-Suomi
Niinijoki

Niinijoki on kyläkeskus ja postinumeroalue (32410 Niinijoki) Loimaalla Varsinais-Suomessa. ==Sijainti== Niinijoen keskusta on 11 kilometrin päässä Loimaan kaupungista. Turkuun on matkaa 60 km ja Tampereelle 110 km. ==Alue== Niinijoen kyläkeskuksen vaikutusalueesta, joka on sama kuin Niinijoen koulupiiri, käytetään nimitystä Niinijoen-Pappisten seutu. Niinijoen seutuun kuuluvia kyliä ovat: * Haaroinen * Lappijoki * Hartoinen * Hurskala * Torkkala * Vilvainen * Krekilä * Pahikainen. Pappisten seutuun kuuluvat Pappisten kylän ohella Krekilä, Koivusuo ja Virkasuo. ==Luonto== Alueen huomattavin vesistö on Niinijoen kulmakunnalle nimensä antanut Loimijoen sivujoki Niinijoki, joka saa alkunsa Mellilästä ja laskee Loimijokeen Alastarolla. Alueen länsipuolitse kuntien rajoja noudatellen kulkee Säkylän–Mellilän harjujakso. Sen kupeeseen Niinijoen-Pappisten alueella jäävät Niinijoen sivuhaarojen latvoilla sijaitsevat harjujärvet Pappistenjärvi eli Pappisten Isojärvi ja Pikkujärvi. ==Väestö== Asukasluku vuonna 2004 oli 831 henkeä. ==Elinkeinot== Keskeinen elinkeino alueella on maatalous, mutta viime vuosina sivuelinkeinot ja ansiotyössä käyminen ovat yleistyneet ja myös uudisrakentaminen on ollut nousussa. ==Palvelut== Alueen palveluihin kuuluu vuonna 1902 perustettu Niinijoen osuuspankki, jonka yhteydessä toimii asiamiesposti. Kuntoilumahdollisuudet ovat hyvät. Pappistenjärvellä on kaupungin uimarantahttp://www.loimaa.fi/uimapaikat. ==Kulttuuri ja nähtävyydet== Alueella toimii kaksi kesäteatteria, Kertunmäen- ja Krekilän Myllyn Kesäteatterit. Pappisissa Pappistenjärven rannalla toimii Niinijoenseudun kylähdistyksen ylläpitämä Pappisten lava. Nähtävyyksiin kuuluu Alpo Jaakolan patsaspuisto valtatien 9 varressa.https://www.jaakolantaide.fi/patsaspuisto/ Torkkalassa sijaitsee Alpo Jaakolan taiteilijakoti Torkville.https://www.jaakolantaide.fi/alpo-jaakolan-ateljeekoti/ Säkylän–Mellilän harjujaksoa pitkin alueen länsiosassa kulkee Museoviraston valtakunnallisesti merkittäväksi rakennetuksi kulttuuriympäristöksi määrittelemä Huovintie. ==Kylätoiminta== Alueella toimii Niinijoen seudun kyläyhdistys. Niinijoki valiittiin Varsinais-Suomen vuoden kyläksi vuonna 2004. ==Lähteet== *Niinijoki-Pappinen ===Viitteet=== Luokka:Suomen kulmakunnat Luokka:Loimaan kunnan kylät Luokka:Varsinais-Suomen vuoden kylät
Anssi Vanjoki

Anssi Markku Kaleva Vanjoki (s. 13. syyskuuta 1956 Helsinki) on suomalainen yritysjohtaja, joka työskenteli pitkään Nokialla. Vanjoki on liikkeenjohdon konsultointipalveluja tuottavan Rantakesä-RKBS Oy johtaja sekä mittaus-, testaus- ja navigointivälineitä valmistavan Aqsens Oy:n toimitusjohtaja. Hän toimii Järvelässä sijaitsevan puunjalostusyritys Koskisen ja helsinkiläisen Atacama Labs Oy -patenttiyrityksen hallituksessa. Lisäksi Vanjoki on toiminut Amer Sportsin hallituksen puheenjohtajana, oululaisen korvavaloyritys Valkee Oy:n sekä espoolaisen Basware-ohjelmistoyrityksen hallituksissa.Kaupparekisteri. Yritystiedot. Vanjoki on toiminut Oriolan hallituksen puheenjohtajana vuosina 2015–2020 ja Elisan hallituksen puheenjohtajana vuodesta 2019. == Ura== Vanjoki toimi Nokian johtokunnassa vuodesta 1998 lähtien ja Nokian palveluksessa hän toimi vuodesta 1991. Hän työskenteli muun muassa Markets-yksikön johtajana, Multimedia-toimialaryhmän johtajana sekä Nokia Mobile Phonesin johtajana. Vanjoki kuului pääjohtaja Jorma Ollilan kokoamaan ryhmään, niin sanottuun "dream teamiin". Vanjoki on ollut Amer Sports Oyj:n hallituksen puheenjohtaja ja Sonova Holding AG:n hallituksen jäsen. Koulutukseltaan Vanjoki on kauppatieteiden maisteri. Vanjoki on Nokian langattomien palvelujen yksikön entinen johtaja. Vanjoki jätti yhtiön syyskuussa 2010. Hän oli esillä Nokian uudeksi toimitusjohtajaksi Olli-Pekka Kallasvuon tilalle, mutta yhtiö valitsi johtajakseen kanadalaisen Stephen Elopin. Vanjoki aloitti Lappeenrannan teknillisen yliopiston kauppatieteellisen tiedekunnan professorina (Professor of Practice) syksyllä 2013. Nokian jälkeen Vanjoki sijoitti loppuvuodesta 2010 kirkasvalokuulokkeita valmistavaan Valkee-yritykseen. Tammikuussa 2011 Vanjoki sijoitti golfin pelaajille tarkoitettuun Applen iPhonen Game Book-palveluun, ja hänestä tuli samalla Free Drop Innovations Oy Ltd -yhtiön hallituksen jäsen. Vanjoki piti Nokian syksyllä 2011 tapahtunutta liittoutumista Microsoftin kanssa tarpeettomana. Vuonna 2012 hän luopui Nokian pörssiosakkeista. Nokian puhelinyksikön siirtymistä Microsoftille syyskuussa 2013 hän piti häpeällisenä.Raeste, Juha-Pekka – Sajari, Petri: Nokian ex-pomo Anssi Vanjoki pitää myyntiä häpeällisenä. Helsingin Sanomat 4.9.2013, s. A 11. == Yksityiselämä == Vanjoki sai lokakuussa 2001 ylinopeudesta 14 päiväsakkoa eli 690 000 markkaa (noin 116 000 euroa). Sakosta heräsi yhteiskunnallinen keskustelu ja muun muassa oikeusministeri Johannes Koskisen mukaan ”koko sakotusjärjestelmää joudutaan tarkistamaan lakiin kirjoitettujen puutteellisuuksien vuoksi”. Helsingin käräjäoikeus alensi helmikuussa 2002 Vanjoen sakon 35 000 markkaan (noin 5 900 euroon), koska Nokian toimittamien palkkalaskelmien mukaan Vanjoen tulot olivat alentuneet. Vanjoki on koripalloilijoiden Anselmi ja Viljami Vanjoen isä. ==Lähteet== == Aiheesta muualla== * Tästä Anssi Vanjoki muistetaan * Yle Elävä arkisto – Ollilan perintöprinssi Anssi Vanjoki jätti Nokian Luokka:Suomalaiset yritysjohtajat Luokka:Nokian henkilöstö Luokka:Vuonna 1956 syntyneet Luokka:Elävät henkilöt
Alajepua

Alajepua () on kylä Uudenkaarlepyyn kaupungissa. Se on valtateiden 8 ja 19 risteyspaikka. Lapuanjoki halkoo kylän matkallaan Pohjanlahteen. Kylässä on Ytterjeppon nuorisoseuran tanssipaviljonki. Vuoteen 1974 saakka kylä kuului Jepuan kuntaan. Alajepuan nähtävyyksiin kuuluu sotilastorppa.Matkailupohjanmaa.fi ==Lähteet== Luokka:Uudenkaarlepyyn kylät Luokka:Jepua
Peter Mullan

Peter Mullan (s. 2. marraskuuta 1959 Peterhead, Skotlanti)Olivia Waring: Mullan Him Over: Who is Father Henry Garnet actor Peter Mullan? The Sun. 21.10.2017 on skotlantilainen näyttelijä ja elokuvaohjaaja. Hänen merkittävä ohjaustyönsä on Magdalena-sisaret. Ohjaamansa elokuvat hän on myös käsikirjoittanut. Mullan tunnetaan paremmin näyttelijänä ja erityisesti entisen alkoholistin Joen roolista Ken Loachin ohjaamassa elokuvassa Nimeni on Joe. Mullanin ohjaama elokuva Orvot palkittiin vuonna 1998 muun muassa Venetsian elokuvajuhlillaSins of the sisters, Guardian 16.9.2002 ja Festival du Film de Parisissa. Magdalena-sisaret sai vuonna 2002 Venetsian juhlien pääpalkinnon Kultaisen leijonan. ==Filmografia== ===Elokuvat=== * Session 9 (2001) - Gordon Fleming * Nuori Adam (2003) – Les Gault * Criminal (2004) – William Hannigan * Ihmisen pojat (2006) – Syd * The Last Legion (2007) – Odoacer * Boy A (2007) – Terry * Harry Potter ja kuoleman varjelukset, osa 1 (2010) – Yaxley * Harry Potter ja kuoleman varjelukset, osa 2 (2011) – Yaxley * Sotahevonen (2011) – Ted Narracott * Sunshine on Leith (2013) – Robert Henshaw * The Liability (2013) – Peter * Welcome to the Punch (2013) – Roy Edwards * Hercules (2014) – Sitakles * Sunset Song (2015) * Hector (2015) – Hector McAdam * Mowgli (2018) – Akela * Pearl (2018) - Al ===Televisio=== * Top of the Lake (2013) – Matt Mitcham * Gunpowder (2017) – Henry Garnet * Westworld (2018) – James Delos * Cursed (2020) – Father Garden * Taru sormusten herrasta: Mahtisormukset (2022) ===Ohjaukset=== * Close (1993, lyhyt) * Good Day for the Bad Guys (1995, lyhyt) * Fridge (1995, lyhyt) * Cardiac Arrest (1994) televisiosarja (jaksojen määrästä ei tietoa, 1996–1997) * Orvot (1997) * Magdalena-sisaret (The Magdalene Sisters, 2002) * Neds (2010) == Lähteet == ==Aiheesta muualla== *Filmreference Luokka:Brittiläiset elokuvaohjaajat Luokka:Brittiläiset elokuvakäsikirjoittajat Luokka:Vuonna 1959 syntyneet Luokka:Elävät henkilöt
Demonica

Demonica on puolalaisen blackened death metal -yhtye Behemothin kokoelmamusiikkiboksi, joka on julkaistu vuonna 2006. Boksi sisältää demoja sekä ennenjulkaisemattomia että uudelleennauhoitettuja kappaleita yhtyeen varhaisilta vuosilta sen yhä soittaessa perinteistä black metalia. == Kappaleet == ;CD 1 # # # # # # # # # # # ;CD 2 # # # # # # # # # # # # == Kokoonpanot == ;CD 1 * Kappaleet 1–8 ** Nergal – kitarat, bassokitara, laulu ** Baal Ravenlock – rummut ** Efektit ja syntetisaattori – Rob Darken * Kappaleet 9–10 ** Nergal – rytmikitara, akustiset kitarat, bassokitara ja laulu ** Baal Ravenlock – rummut * Kappale 11 ** Nergal – soolokitara & rytmikitarat, laulu ** Inferno – rummut ** Orion – bassokitara ;CD 2 * Kappaleet 1–11 ** Nergal – soolo -ja rytmikitarat, laulu ** Baal Ravenlock – rummut ** Frost – soolo- ja rytmikitarat ** Orcus – sessiobasisti * Kappale 12 ** Nergal – soolo- ja rytmikitarat, laulu ** Inferno – rummut ** Orion – bassokitara ==Aiheesta muualla== * * Luokka:Vuoden 2006 kokoelma-albumit Luokka:Behemothin albumit Luokka:Musiikkiboksit
Bursa Atatürk Stadion

Bursa Atatürk Stadion on monikäyttöstadion, joka sijaitsee Bursassa Turkissa. Pääosin stadionilla pelataan jalkapalloa, sillä se toimii Turkin pääsarjajoukkue Bursasporin kotikenttänä. Se on rakennettu vuonna 1950 ja sen kapasiteetti on 25 456\. Bursaspor voitti historiansa ensimmäisen maan pääsarjamestaruuden kaudella 2009–2010 ja eteni näin suoraan seuraavan kauden Mestarien liigan lohkovaiheeseen. Tämän jälkeen stadionia kunnostettiin ja sen kapasiteettia nostettiin 18 517:stä 25 456:een. Stadionin oli tarkoitus toimia yhtenä pelipaikkana vuoden 2016 EM-kilpailuissa, mutta lopulta Turkin sijasta kisaisännyys meni Ranskaan.Turkey EURO 2016 bid: Bursa Viitattu 13.9.2010. == Lähteet == == Aiheesta muualla == * Stadionin kuvia World Stadiums -sivustolla Luokka:Turkin jalkapallostadionit
Ihode (albumi)

__NOTOC__ Ihode on suomalaisen iskelmä-poplaulajan Anna Erikssonin seitsemäs studioalbumi vuodelta 2007. Albumi on nimetty Erikssonin kotipaikan mukaan. Suurin osa kappaleista on hänen säveltämiään. Albumi nousi Suomen virallisen listan sijalle 7. Albumi on myynyt kultalevyn oikeuttavan määrän. == Kappaleet == Kaikki kappaleet sanoittanut Anna Eriksson. # # # # # # # # # # # == Arvostelut == * Dome.fi: Dome.fi: Levyarvio == Lähteet == Luokka:Anna Erikssonin albumit Luokka:Vuoden 2007 albumit
Carlo, Cokxxx, Nutten 2

Carlo, Cokxxx, Nutten 2 on Bushidon ja Flerin toinen yhdessä tehty studioalbumi, jonka julkaisi Ersguterjunge 11. syyskuuta 2009. Molemmat artistit käyttivät levyllä toisia taiteilijanimiään Sonny Black (Bushido) ja Frank White (Fler). Levyltä julkaistiin yksi single Eine Chance. Alun perin albumi oli tarkoitus olla nimeltään Carlo, Cokxxx, Nutten 3, mutta tuotannon aikana sen nimi muutettiin aluksi Carlo, Cokxxx, Nutten 2 - Reloaded ja sittemmin lopulliseen muotoonsa Carlo, Cokxxx, Nutten 2“Carlo Cokxxx Nutten 2- Reloaded” - Neue Infos hiphopholic.de 4.6.2009 Viitattu 13.9.2010 . == Kappaleet == # # # # # # # # # (Sonny Blackin soolo) # # # # (Frank Whiten soolo) # # # # Premium version bonus kappaleet # # # # (Remix) ==Listasijoitukset== Vuosi Lista Sijoitus 2009 Media Control Charts 3 2009 Ö3 Austria Top 40 5 2009 Hitparade 9 Bushido prod. Sonny Black & Frank White - Carlo Cokxxx Nutten 2 austriacharts.at Viitattu 13.9.2010 ==Lähteet== Luokka:Vuoden 2009 albumit Luokka:Bushidon albumit